Kan 1987, habang siyan nagtatrabaho sa Regal Films, inimbitahan siya na magsali sa bagong ABS-CBN, na nagbukas ulit kan Setyembre 14, 1986. Naglaog siya bilang Production Manager, asin naging Program Director, hanggan sa maging Executive Vice-President. Natawan man siya nin onra sa mga produksiyon sa telebisyon na mga serye kan ABS-CBN sa mga seryeng Esperanza, Mula sa Puso, Pangako Sa 'Yo asin Kay Tagal Kang Hinintay. An saiyang eksperiyensiya sa pelikula, nagtao nin dakulang importanteng papel sa pagkakabuo kan Star Cinema. Siya man ang nasa likod kan haloy nang dramang antolohiya sa telebisyon na Maalaala Mo Kaya, na siya an nagin tagapagpamidbid puon pakan ini inot na iniluwas kan 1991.